สหกรณ์ สถาบันการเงินบนพื้นฐานหลักปรัชญาเศรษฐกิจพอเพียง
เมื่อผมได้ฟังการบรรยายของ ดร.เฉลิมพล ดุลสัมพันธ์ ประธานกรรมการชุมนุมสหกรณ์ออมทรัพย์แห่งประเทศไทย ทำให้เห็นว่า สถาบัน เช่น สหกรณ์ในสังคมไทยนั้น เป็นสถาบันการเงินเพื่อสมาชิกที่ทำงานบนพื้นฐานหลักปรัชญาเศรษฐกิพอเพียงและหลักธรรมาภิบาล ด้วยเหตุที่ว่าสหกรณ์นั้นมาจากคำว่า สห คือ ร่วมกัน กรณ์ คือ การกระทำ ที่มุ่งทำให้สมาชิก มีเงินใช้+ไม่เป็นหนี้มาก+มีสุขภาพที่ดี สหกรณ์มีลักษณะสำคัญ 5 ประการ
20 ต.ค. 2557

เมื่อผมได้ฟังการบรรยายของ ดร.เฉลิมพล ดุลสัมพันธ์ ประธานกรรมการชุมนุมสหกรณ์ออมทรัพย์แห่งประเทศไทย ทำให้เห็นว่า สถาบัน เช่น สหกรณ์ในสังคมไทยนั้น เป็นสถาบันการเงินเพื่อสมาชิกที่ทำงานบนพื้นฐานหลักปรัชญาเศรษฐกิพอเพียงและหลักธรรมาภิบาล ด้วยเหตุที่ว่าสหกรณ์นั้นมาจากคำว่า สห คือ ร่วมกัน กรณ์ คือ การกระทำ ที่มุ่งทำให้สมาชิก มีเงินใช้+ไม่เป็นหนี้มาก+มีสุขภาพที่ดี สหกรณ์มีลักษณะสำคัญ 5 ประการ
เป็นองค์การทางเศรษฐกิจและสังคม (ย้ำว่าต้องมีคำว่าสังคมเสมอ)
เป็นองค์การทาง ธุรกิจรูปแบบพิเศษ คือ ทำธุรกิจกับสมาชิก+มี เป้าหมายไม่แสวงหากำไรมาแบ่งปันกัน
ให้ความสำคัญกับเรื่องของคนมากกว่าเงิน
เป็นของสมาชิก โดยสมาชิก เพื่อสมาชิก
การดำเนินการจะยึดปรัชญา อุดมการณ์ หลักการ และวิธีการสหกรณ์
สำหรับทิศทางแนวโน้มเศรษฐกิจภาคสหกรณ์ไทย ท่านอธิบดีกรมตรวจบัญชีสหกรณ์ คาดว่าน่าจะกลับมาฟื้นตัวได้อีกครั้ง ในช่วงไตรมาส 3 ปี 2557 ในอัตราเฉลี่ย 0.51.0% ดังนั้นภาคสหกรณ์จึงสมควรที่จะหามาตรการในการลดหรือประหยัดค่าใช้จ่ายที่ไม่จำเป็นลงไปให้ได้ ทั้งนี้เพื่อคงสภาพความเข้มแข็งมั่นคงที่ดีของสหกรณ์ โดยยึดมั่นในหลักการ อุดมการณ์ และวิธีการสหกรณ์ ในการช่วยเหลือพึ่งพาซึ่งกันและกัน “ประการสำคัญ ต้องสร้างความเชื่อมั่นให้กับสมาชิกและผู้ที่เกี่ยวข้อง โดยการนำหลัก ‘ธรรมาภิบาล’ และหลักปรัชญาเศรษฐกิจพอเพียง มาปรับใช้ในการดำเนินกิจการสหกรณ์ เพื่อให้สหกรณ์เติบโตอย่างมั่นคงและยั่งยืน”
ท่านอธิบดีกรมตรวจบัญชีสหกรณ์ ได้กล่าวให้ข้อมูลกับสื่อมวลชนต่อไปอีกว่า ในปี 2558 การขับเคลื่อนเศรษฐกิจทุกภาคส่วนนั้นยังเดินหน้าอย่างต่อเนื่อง โดยภาคสหกรณ์ทุกประเภทต้องสร้างความมั่นใจให้กับผู้บริโภคและนักลงทุนให้มากยิ่งขึ้น ต้องให้ความสำคัญ
1.การสะสมทุนสำรองเป็นหลัก เพราะเหตุว่า การสะสมทุนสำรองจะทำให้เกิดความมั่นคงและทุนสำรองนี้นั้นไม่มีภาระผูกพัน จึงสามารถรองรับผลกระทบที่เกิดจากภาวะธุรกิจที่เปลี่ยนแปลงรวดเร็วรุนแรงได้ 
2.ต้องเร่งหามาตรการเร่งรัดลูกหนี้ให้ชำระหนี้ภายในระยะเวลาที่กำหนด โดยการสร้างอาชีพเสริมรายได้ให้กับสมาชิก อีกทั้งพิจารณาปรับปรุงเงื่อนไข กระบวนการ มาตรฐาน การดำเนินธุรกิจการให้สินเชื่อ โดยต้องคำนึงถึงขีดความสามารถการชำระหนี้ของสมาชิก (Ability to Pay the Debt)
3.ต้องเร่งหาทางลดค่าใช้จ่ายในการดำเนินงานให้เหมาะสม สอดคล้องกับรายได้
นอกจากนี้ เศรษฐกิจไทยไตรมาส 2 เริ่มทรงตัวจากที่ติดลบในช่วงไตรมาสแรกของปี 2557 ในส่วนของเศรษฐกิจภาคสหกรณ์ไตรมาสแรกฟื้นตัวขึ้นเล็กน้อยที่ร้อยละ 0.21 แต่ช่วงไตรมาส 2 สมาชิกที่ยังมั่นใจต่อสถานการณ์การเมือง ระมัดระวังการใช้จ่าย บริโภคอุปโภคน้อยลง แต่มีการออมเงินมากขึ้น ส่งผลให้ธุรกิจลดลงร้อยละ 1.36 ซึ่งรายได้ลดลง กำไรลดร้อยละ 0.08 มั่นใจว่าไตรมาส 3/2557 เศรษฐกิจน่าจะกลับมาฟื้นตัวได้อีกครั้งเฉลี่ยร้อยละ 0.51.0 ซึ่งการฟื้นตัวจะต้องติดตามการฟื้นตัวจากภาคเศรษฐกิจโลกที่ยังไม่ต่อเนื่อง